
Kasvatusraskustega õpilaste klassi

moodustamine Narva Paju Koolis
1. Asjaolud ja menetluse käik

Narva Linnavalitsuse Kultuuriosakonda laekus 16.01.2008.a. Narva Paju Kooli taotlus 

nr 2.1-14/5 kasvatusraskustega lastele eraldi klassi avamise kohta koos õppenõukogu otsuse väljavõttega.

Eespool mainitud klassi moodustamise tingimusi ja korda reguleerib Haridus- ja teadusministri 30.06.2004.a. määrus nr 38, mille punktid on täidetud Narva Paju Kooli baasil kasvatusraskustega klassi moodustamisel, sh klassi täituvuse ülemine piirnorm, tingimuste loomine õppimiseks, sellesse klassi vastuvõtu kriteeriumid.

2. Õiguslikud alused

Vastavalt Põhikooli- ja gümnaasiumiseaduse §15 lõikele 1 moodustab vajadusel valla- või linnavalitsus koolis eraldi klasse põhiharidust omandavatele kasvatusraskustega õpilastele alates teisest kooliastmest.

3. Otsus

Moodustada 2007/2008. II poolaastaks Narva Paju Kooli kasvatusraskustega õpilaste 1 klass.
4. Rakendussätted 

4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.
4.2 Käesolev korraldus jõustub seadusega sätestatud korras.
4.3 Käesolev korraldus rakendub alates 01.01.2008.a.

